CELEX: 32017D0721
Language: sl
Date: 2017-04-20 00:00:00
Title: Izvedbeni sklep Komisije (EU) 2017/721 z dne 20. aprila 2017 o podaljšanju ukrepa, ki ga je Švedska sprejela za dostopnost na trgu in uporabo biocidnega proizvoda VectoBac 12AS v skladu s členom 55(1) Uredbe (EU) št. 528/2012 Evropskega parlamenta in Sveta (notificirano pod dokumentarno številko C(2017) 2435)

22.4.2017   
            
            
               SL
            
            
               Uradni list Evropske unije
            
            
               L 106/12
            
         IZVEDBENI SKLEP KOMISIJE (EU) 2017/721
   z dne 20. aprila 2017
   o podaljšanju ukrepa, ki ga je Švedska sprejela za dostopnost na trgu in uporabo biocidnega proizvoda VectoBac 12AS v skladu s členom 55(1) Uredbe (EU) št. 528/2012 Evropskega parlamenta in Sveta
   
      
         (notificirano pod dokumentarno številko C(2017) 2435)
      
   
   (Besedilo v švedskem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1), zlasti tretjega pododstavka člena 55(1) Uredbe,
   ob upoštevanju naslednjega:
   
               (1)
            
            
               Švedska je 6. septembra 2016 sprejela odločitev v skladu s prvim pododstavkom člena 55(1) Uredbe (EU) št. 528/2012, s katero je do 5. marca 2017 dovolila dostopnost na trgu in uporabo biocidnega proizvoda VectoBac 12AS za obvladovanje izbruhov mušic iz družine Chironomidae v številnih čistilnih napravah za odpadno vodo na Švedskem (v nadaljnjem besedilu: ukrep).
            
         
               (2)
            
            
               Komisija je 28. oktobra 2016 prejela utemeljeno zahtevo Švedske v skladu s tretjim pododstavkom člena 55(1) Uredbe (EU) št. 528/2012 za podaljšanje ukrepa. Utemeljena zahteva je temeljila na argumentu, da je VectoBac 12AS bistvenega pomena za obvladovanje mušic v zelo specifičnem okolju čistilnih naprav za odpadne vode na Švedskem.
            
         
               (3)
            
            
               VectoBac 12AS kot aktivno snov vsebuje Bacillus thuringiensis subsp. israelensis, serotip H14, sev AM65-52, ki se uporablja v vrsti proizvodov 18, kot je opisana v Prilogi V k Uredbi (EU) št. 528/2012. Glede na informacije, ki jih je predložila Švedska, je ukrep potreben zaradi zaščite delavcev, ki delajo na območju čistilnih naprav za odpadne vode. Iz informacij je razvidno, da dolgotrajna poklicna izpostavljenost velikemu številu odraslih mušic in morebitna preobčutljivost nanje lahko povzročita astmo in alergične reakcije, ki v hujših primerih lahko izzovejo anafilakso.
            
         
               (4)
            
            
               Švedska je navedla, da je bilo v preteklosti izdanih več dovoljenj za uporabo proizvoda VectoBac 12AS v znanstvenih preskusih. V njih je bilo ugotovljeno, da druge metode, vključno s fizikalnimi, za obvladovanje mušic niso dovolj učinkovite. Polega tega se je izkazalo, da zaradi posebnih potreb v okolju čistilnih naprav za odpadne vode drugi biocidni proizvodi niso ustrezni zaradi njihovega načina dovajanja ali učinkovitosti.
            
         
               (5)
            
            
               Pomanjkanje ustreznega obvladovanja mušic, ki jih ni mogoče zajeziti z drugimi sredstvi, bi lahko ogrozilo javno zdravje, zato je primerno Švedski dovoliti podaljšanje ukrepa pod določenimi pogoji.
            
         
               (6)
            
            
               Ukrep iz tega sklepa je v skladu z mnenjem Stalnega odbora za biocidne pripravke –
            
         SPREJELA NASLEDNJI SKLEP:
   Člen 1
   Švedska lahko za skupno obdobje največ 550 dni podaljša ukrep za dostopnost na trgu in uporabo biocidnega proizvoda VectoBac 12AS za obvladovanje mušic v čistilnih napravah za odpadne vode pod nadzorom pristojnega organa.
   Člen 2
   Ta sklep je naslovljen na Kraljevino Švedsko.
   
      V Bruslju, 20. aprila 2017
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 167, 27.6.2012, str. 1.